Un grup d'escoltes, intoxicats per monòxid de carboni a Sant Hilari Sacalm\nEls fets han passat aquesta matinada en una casa de colònies i hi ha una quarantena d'afectats\nBarcelonaUn total de 41 joves, 35 menors d'edat i sis monitors, s'han vist intoxicats per monòxid de carboni aquest diumenge a la matinada en una casa de colònies als afores de Sant Hilari Sacalm. El grup estava format per 57 menors d'edat d'entre 11 i 17 anys i per 11 monitors majors d'edat, tots ells membres d'un agrupament escolta de Viladecans.\nUn dels responsables sembla que és qui ha donat l'avís d'emergència als Bombers de la Generalitat, a les 02.16 h, després de veure unes quantes persones marejades. Els afectats han sigut traslladats a diferents centres hospitalaris de la zona, tot i que sembla que cap d'ells ha patit una intoxicació greu. La resta dels joves que han resultat il·lesos, un total de 27 persones, han sigut traslladats al Pavelló Municipal de Sant Hilari Sacalm, on han sigut atesos i han passat la nit.\nTot apunta a què els menors "aniran rebent l'alta mèdica dels respectius centres en els quals han estat atesos al llarg de les pròximes hores".


Comentaris Bíblics Interconfessionals : Diumenge 3 de Quaresma - 4 de març de 2018\nEstimats lectors d’aquest full (blog),\nla setmana passada ja llegíem al fragment de l’evangeli que vam comentar, com Jesús deia als seus deixebles que «no referissin a ningú allò que havien vist, fins que el Fill de l’home hagués ressuscitat d’entre els morts» (Mc 9,9).\nEn el fragment de l’evangeli que comentem aquesta setmana (Jn 2,13-25), trobem una afirmació semblant per part de l’evangelista: «quan va ressuscitar d’entre els morts, els seus deixebles recordaren que havia dit això, i van creure en l’Escriptura i en aquesta paraula de Jesús.» (Jn 2, 22)\nPer tant, la Pasqua, la Resurrecció de Crist és l’esdeveniment clau a partir del qual els primers cristians van rellegir tota la seva història amb Jesús, i avui, també ens toca fer-ho a nosaltres. No podem llegir la Paraula de Déu, sinó és il·luminada pel gran esdeveniment de la Pasqua que d’aquí a quatre setmanes celebrarem.\nEl fragment que comentem avui, ens mostra a Jesús al Temple, enfrontant-se a tots aquells que treuen profit econòmic del culte a Déu, mercaders, canvistes,... Perquè amb Crist el culte ha estat renovat. Amb la mort i resurrecció de Crist, ja no calen nous sacrificis: Crist és el darrer i definitiu sacrifici, Ell lliura la seva vida en ofrena pel perdó de tots els nostres pecats. Ara no cal entrar fins al Tabernacle del Temple per trobar-se amb Déu: Crist és un de nosaltres, i el trobem en el germà que pateix (Mt 25, 31ss), el trobem en la petita o gran comunitat aplegada en nom seu (Mt 18,20),... el trobem cada dia en el nostre camí, acompanyant-nos com als deixebles d’Emmaús (Lc 23, 13ss) mentre ens il·lumina i dóna sentit a allò que vivim.\nQue aquesta Quaresma, no sigui un temps de ritus, sinó un temps de recerca de Déu, de trobada amb Déu en els germans i en la comunitat cristiana, per poder arribar a la Pasqua a punt per ser renovats per la Vida Nova que ens dóna el Ressuscitat.\nBona i santa setmana a tots,\nMn Josep Anton Clua, diaca\nPublicat per ECUMENISME a 3/01/2018


Cal Queixalista | Mapes de Patrimoni Cultural\nCal Queixalista Ripollet\nc/ Afores, 13\nIPA, ACCN: 27629\ndt., 24/07/2007 - 02:00\nTorre aïllada de planta complexa, de maó arrebossat i teula àrab, planta amb pis i mirador de dos pisos, el cobriment de dos i quatre vessants amb voladissos molt pronunciats que descansen sobre tornapuntes de fusta. Diversos cossos distribuïts a tres nivells envolten la torre mirador central amb coberta de pavelló. Les obertures són rectangulars i d'arc escarser, amb marquesines, balconeres i decoració ceràmica. Degut al joc de cossos, es creen una sèrie d'espais mitjans ocupats per terrasses i tribunes. L'accés posterior a la torre és per una elevada plataforma semicircular amb balustrada i escala de dues vingudes.A l'interior de la casa, presenta un espai central de circulació amb passarel·la sota la torre del mirador, la petita capella a la planta baixa, les rajoles ceràmiques a les parets i la construcció interna de biguetes de ferro i revoltons. La casa ocupa la cantonada entre els carrers Duc de Tetuan, Doctor Figarola i dels Afores, envoltada pel jardí i amb un mur de tancament de maó arrebossat. L'entrada presenta dos pilars enrajolats realitzats amb maó vist i portes de ferro forjat.\nEl conjunt de torres d'estiueig i jardins és un dels més singulars del terme de Ripollet. Destaquem el jardí que envolta tota la casa amb un mur de tancament. Presenta influències de diferents corrents artístics com el modernisme i altres moviments europeus del moment.\nTorre d'estiueig construïda pels vols dels anys vint per al Sr. Vila, dentista de Barcelona, i posteriorment comprada pels actuals propietaris, els Llargués de la Torre Joana . La casa va ser confiscada durant la Guerra Civil per acollir un grup de refugiats bascos. Es va crear el nou carrer de les Afores seguint l'inici del camí de Santa Perpetua de Moguda el 1881.\nCASANOVA I QUEROL, E i FONDEVILA I GUINART, Mª À (1992) Descobrir Ripollet, patrimoni contemporani, Barcelona, p. 36-37.


Europa - Sant Andreu: plat fort per començar l'any - UE Sant Andreu\nEuropa – Sant Andreu: plat fort per començar l’any\nEl Sant Andreu obre l’any al Nou Sardenya amb la disputa del derbi contra l’Europa aquest diumenge a les 12:00h. Els quadribarrats s’enfronten a un rival directe en una bona dinàmica i intentaran trencar favorablement l’estadística dels últims vuit derbis, que han acabat en empat.\nEls quadribarrats comencen el 2020 com a sisens classificats amb 30 punts, mentre que els escapulats ocupen la quarta plaça amb un punt més. En una lliga tan igualada, el derbi arriba a la penúltima jornada de la primera volta amb diversos equips lluitant per les posicions capdavanteres. L’objectiu d’ambdós equips serà trencar la ratxa dels vuit últims empats consecutius en els derbis.\nL’Europa acumula onze jornades invicte després d’un mal començament de lliga. La ratxa de resultats ha permès als graciencs d’escalar posicions progressivament a la classificació. És, juntament amb el Sant Andreu, un dels equips menys golejats de la lliga amb només quinze gols encaixats.\nEl Sant Andreu no podrà comptar amb Serramitja, Brugué ni Víctor Alonso per lesió, i té el dubte de David Serrano per molèsties físiques. mentre que l’Europa té les baixes d’Albert Martí i Gabi López per lesió.\nHorari: diumenge 5 de gener, a les 12:00h\nArbitratge: Bruno Montoro Ferreiro (del. Barcelona), assistit per Carlos Prim Rendé (Barcelona) i Anael Ruiz Díaz (Barcelona)


NiQuitin 21 mg ANTI TABAC 24H PAS 1\nNiQuitin 21 mg ANTI TABAC 24H PAS 1\nNiQuitin 21 MG ANTI TABAC 24H Pas 1 NiQuitin Pegats teràpia de reemplaçament de nicotina se sap que és eficaç. Transparent, que li permeten una retirada discreta. Poden fer-te molt valuosa en el seu intent de deixar de fumar.\nS'associa amb: JOC PER FUMAR TABAC HOMEOPÀTIC PARADA Boiron, COMPOST tabacum granules homéopathie Boiron, BAUDOUX PREPARACIÓ PARADA DE TABAC OLIS ESSENCIALS 10ml, NiQuitin 14 mg 24H 7 pegats anti tabac l'etapa 1 i 2, NiQuitin MINIS MENTA FRESCA 1,5 mg sucre 20 TAULETES, NiQuitin 2mg 96 comprimits xuclar la menta verda\nS'utilitza per: Pas 1 cessació de fumar\n24 hores Eficiència: NiQuitin Clear Pegats tenen membrana de control exclusiu. Amb aquest últim, una quantitat controlada de nicotina es subministra al cos durant 24 hores.El cos, per tant rep sempre una dosi constant de nicotina, la qual cosa també ajuda a lluitar contra l'impuls d'encendre una cigarreta en despertar . Pegats de NiQuitin Clear són transparents i, per tant, ofereixen una solució discreta.\nCOM UTILITZAR NiQuitin 21 mg ANTI TABAC 24H PAS 1\nÚS PRECAUCIÓ NiQuitin 21 mg ANTI TABAC 24H PAS 1\nPRESENTACIÓ NiQuitin 21 mg ANTI TABAC 24H PAS 1\nCaixa de 7 pegats 24 Niquitin 21 mg Pas 1\nJOC PER FUMAR TABAC HOMEOPÀTIC PARADA Boiron\nCOMPOST tabacum granules homéopathie Boiron\nBAUDOUX PREPARACIÓ PARADA DE TABAC OLIS ESSENCI...\nNiQuitin 14 mg 24H 7 pegats anti tabac l'etapa ...\nNiQuitin MINIS MENTA FRESCA 1,5 mg sucre 20 TAU...\nNiQuitin 2mg 96 comprimits xuclar la menta verda


TRIBUNA DEL BERGUEDÀ: EDIFICI DE L’AJUNTAMENT I ESCOLES PÚBLIQUES DE SANT PERE DE RIBES. EL GARRAF\nEDIFICI DE L’AJUNTAMENT I ESCOLES PÚBLIQUES DE SANT PERE DE RIBES. EL GARRAF\nDe la fitxa que confegia la Marta Lloret Blackburn , per al Mapa de Patrimoni de Sant Pere de Ribes, a la comarca del Garraf , reprodueixo el que s’esmenta en relació a l’edifici de la Casa de la Vila, obra de l’arquitecte Bonaventura Pollés i Vivó (Barcelona, 1857 - Sevilla, 1919)\nL'edifici actual es va fer sobre l'antic hospital de la caritat, datat del segle XVIII. L'Ajuntament hi va instal•lar les seves dependències i més endavant s'hi va traslladar l'escola del poble. Per la falta d'espai, l'any 1890 es va encarregar a l'arquitecte Bonaventura Pollés i Vivó l'ampliació o reconstrucció de l'edifici. L'any següent van començar les obres, que no van quedar enllestides fins dos anys més tard. L'any 1931es va inaugurar l'escola del carrer del Pi, pel que la Casa de la Vila va deixar d'utilitzar-se com a escola. El rellotge de la torre va ser donat pels "americanos" que havien tornat a Ribes.\nEdifici entre mitgeres situat al centre del nucli de Ribes. És de planta quadrangular i s'estructura en quatre crugies. Consta de planta baixa, pis i golfes i té la coberta a quatre vessants amb una terrassa a la part central i lateral. El frontis es composa segons quatre eixos, dels quals el principal es troba descentrat. La planta baixa presenta quatre obertures d'arc escarser, entre les que hi ha el portal de perfil motllurat. Els finestrals del primer pis són d'arc pla, que incorporen un timpà amb relleu decoratiu de l'escut pontifical custodiat per dos dracs. A l'eix central hi ha tres finestres agrupades de mateixa tipologia, amb la del mig tapiada amb un plafó ceràmic amb l'escut de la vila i la inscripció "Casa de la Vila". Aquestes tenen accés a un balcó amb barana d'obra de motius geomètrics, que queda suportat per mènsules de gran volum amb decoració vegetal. L'eix lateral presenta igualment tres finestrals agrupats, sobre els quals hi ha una oral amb el relleu inscrit "LEX" rematats amb una cornisa motllurada. Al damunt d'aquest hi ha una banda en relleu on hi consta "AÑO 1893". El nivell de les golfes s'obre amb finestres quadrangulars, entre les que s'hi intercalen relleus decoratius -amb el símbol de la justícia a l'eix lateral i orles vegetals amb un llibre a la resta- i grans mènsules decorades. Aquestes sostenen la cornisa que remata l'edifici, interrompuda a l'eix central per un capcer semicircular amb el relleu de l'escut de la vila. El cos lateral es troba diferenciat de la resta per una pilastra. Del mateix cos lateral en sobresurt una torre quadrangular amb rellotge a la part frontal, acabat amb coberta de pavelló de ceràmica vidriada, sobre la que hi ha dues campanes sostingudes per una estructura metàl•lica. El revestiment dels murs combina el color cru de la planta baixa, les golfes i els elements decoratius amb la part central que imita el maó, amb franges horitzontals de color cru. A l'interior, l'espai de l'entrada queda cobert amb una volta de canó reforçada amb arcs faixons, que condueix a una gran escalinata, sobre la que hi ha un sostre artesonat amb decoració vegetal i escuts pontificals.


Curs de Director/a en el Lleure - Escola Dinàmics\nGM de Salvament i Socorrisme (Cicle Inicial – Piscines)\nGM Salvament i Socorrisme (Cicle Final – Platges)\nPer DinàmicsEl 07 Mar, 2018\nAmb el Curs de Director/a d’activitats d’educació en el lleure infantil i juvenil estaràs capacitat per intervenir en feines de coordinació d’equips de monitors o de caps en activitats de lleure infantil i juvenil.\nEl Títol de Director en el lleure t’habilitarà per poder planificar, organitzar, gestionar, dinamitzar i avaluar projectes de lleure educatiu per infants i la joves de forma global. A representar-los internament i externament tot assumint la responsabilitat última en la creació, el control i la dinamització dels equips de monitors o caps.\nAnt.Curs de Monitor/a en el Lleure\nSeg.Us esperem a la Fira Guia’t de Granollers 2018!!\nProtegit: Quan anem de campaments… tornem sans i estalvis!\nProtegit: Què necessites per ser socorrista: Prove...\nProtegit: Quan anem de campaments… tornem sa...\nEntrevista a Edu Gutiérrez, coordinador acadèmic d...\nGaudeix del sol amb protecció: Totes les respostes...\nCom s’utilitza un Desfibril·lador Extern Automàtic...


interaccionismo simbólico: Vida 2014 - dissabte\nVida 2014 - dissabte\nVaig oblidar-me de contar-vos a la crònica de divendres que corria el rumor pel recinte que tres fans de Lana del Rey ja feien cua a la porta. Doncs sí, allà estaven, assegudets a un marge, quan vam marxar. En fin.\nDissabte. Abans de les dotze en peu i llestes per sortir i ser a les dos al Molí de Mar, al Vida for Musicians, que tenia com a gran (únic per mi) atractiu la presencia d’Ira Kaplan a la presentació del llibre que ha escrit, Big day coming. Vam arribar i quatre britànics donaven trucs per fer diners en aquests temps en que no es ven ni un disc. Molt interessant, sobre tot el noi de la dreta, però no van dir res (al menys l’estona que hi vaig ser) que jo no faria, i això que no m’hi dedico. O jo sóc molt llesta o la gent té menys imaginació que un conill.\nEn acabat vam saber que la presentació s’havia suspés perquè una tempesta elèctrica havia endarrerit el vol de Yo La Tengo. Decepció, però ells arribaven per tocar! Vam fer el modern una estona i cap al passeig a dinar. Vam provar sort a La Sal i en vam estar. Vint o trenta minuts d’espera més tard érem asseguts a la taula al costat de Sílvia Pérez Cruz i Raül Fernandez Miró. I ens vam posar les botes, clar.\nEl dinar es va allargar una mica i ens va fer arribar tard al seu concert, i això que era a un quart de nou. Estava ple com un ou, vam posar-nos darrera un arbre i vaig sentir-ne dos cançons. Però ai. Pell de gallina. Confesso que m’havia fet mandra escoltar-los i avui ja he buscat on puc anar-los a veure. I ho he trobat, quatre d’octubre.\nEls nervis per prendre posicions per Yo La Tengo van poder amb mi. Allà estava, deu minuts abans que comencessin i ho van fer amb uns altres deu de retard. Deu files atapeïdes de fans de Lana del Rey ens impedien apropar-nos-hi més, però no em queixo, bona ubicació. No he trobat un setlist decent, però us puc assegurar sense dubtar que van tocar Mr. Tough (què no donaria perquè alguna vegada toquessin Black Flowers, la que la segueix al disc...), Little Honda, Ohm (crec que va ser l’última) i Sugarcube, gloriosa, que em va fer començar a saltar i acabar desfargada, tan mona que anava jo. Un concert sorollós i delicat alhora i això potser només ho entendràs si ets fan de Yo La Tengo, i jo cada cop en sóc més, i més desprès del concert a l’Auditori l’any passat. Ja podia donar per bo el Vida, confirmació del meu amor etern a Yo La Tengo.\nDesprès, calia sopar, i ho vam fer mentre Hidrogenesse cantaven soy un disfraz de tigre, caballito, pony, yo he venido de mi casa, yo-he-venido-de-mi-casa i nosaltres feiem molta cua entre corones de flors.\nAi, els fans de Lana del Rey, pa’echarles de comer aparte. Encara ric de dos noiets alts com un sant pau que es tapaven les orelles al concert de Yo La Tengo.\nDe Lana del Rey només diré quatre coses. Fans histèrics (els de les corones de flors al cap), es van passar les primeres cançons cridant a cada acord o a cada gest gens estudiat que feia. Va fumar-se tres cigarretes a l’escenari (no té ovaris de fer-ho als USA) però el pitjor de tot és que en una calada se li va descobrir el pastel: no pots dir oh baby oh o el que digués amb la boqueta tancada que treu el fum. El moment bany de masses, abans o desprès, gràcies, que no tinc cap necessitat de veure deu minuts d’egocentrisme disfressat d’adoració als fans. I el pitjor de tot és que vaig sortir d’allà sense despentinar-me. Ni un ai al cor, (quina diferència amb Sílvia Pérez Cruz!) ni uns peus ballant, ni una emoció més enllà de l’avorriment distret (oxímoron).\nDesprès, Austra, més tecnopoperos (ui què m’ha dit), s’ho van prendre amb ganes i feien ballar, no demano més.\nPional, o la sorpresa de què bé que canta i quina llàstima de posada en escena, clar, pobre, si ell s’ho fa tot amb el sinte i el micro, per molt bé que ho faci, i ho fa, queda deslluït.\nPaus, dos bateries enfrontades no poden fallar. Més experimental però allà van tenir-me de principi a fi.\nEls djs del final, souleros com no podia ser menys a Vilanova, i això no és un elogi. Vaig aguantar com vaig poder, i vaig poder molt que no vaig ni anar a seure a un racó, amb una musica regular. Espero que l’any que ve aprofitin l’espai inmens que tenen i plantin un dj alternatiu a La Cabana, per exemple. Vull ballar Common people al mig del bosc.\nEl final de festa el vam fer diumenge a La Daurada. Sí, hi vam arribar. A Bflecha començada i a Femme i el seu pop ¡toma ya! que em va agradar més que Lana del Rey.\nAbans que comencés Pional van anunciar la primera confirmació del Vida 2015, Andrew Bird. M’espero una mica més, però a poc que li faci les vores a l’edició d’enguany, allà em tindran, a inaugurar l’estiu al costat del mar.\nPublicado por Gwen Stacy en 23:23\npasense por nuestro blog :)\npor cierto, me encanta el articulo\n9 de julio de 2014, 0:17\nVolem saber dijo...\nSi tot això està molt bé, as ususal, però volem la crònica sexual del festival.\nCruïlla - todo lo demás\nCruïlla - Band of Horses\nVida 2014 - divendres


Josu Ozkoidi (CE Sabadell): "el club ens ha transmès ambició"\nEscrit per Joan Muñoz el 11 juliol 2019\nHidalgo: “és el moment d’estar amb l’equip” 21 febrer 2020\nLa Federació Catalana de Futbol xiula contra l’homofòbia 20 febrer 2020\nEl jugador del Centre d’Esports ha estat el primer a comparèixer davant els mitjans de comunicació en el primer dia de pretemporada. Ozkoidi, juntament amb Ángel Martínez, Édgar Hernández i Marc Astur, ha passat avui les revisions mèdiques a l’Hospital General de Catalunya i ha fet un repàs a les primeres sensacions.\nDesprés d’unes setmanes de descans, el Sabadell s’ha posat en marxa aquest dijous. Quatre jugadors arlequinats s’han sotmès aquest matí a les habituals proves mèdiques. Demà seran vuit. Josu Ozkoidi ha estat un dels que s’ha hagut d’apropar avui al centre mèdic de Sant Cugat. El basc ha recordat la dificultat de l’últim tram de la passada campanya: “va ser un final de temporada bastant dur, necessitàvem desconnectar i ara ja estem mentalitzats i amb molta il·lusió”.\nAquest estiu, el futur de Josu ha protagonitzat alguns rumors: “hi ha hagut interès d’alguns equips, però no he tingut cap oferta en ferm perquè tenia contracte amb el Sabadell, on estic molt a gust”. Ozkoidi, que comparteix procedència amb Jurgi Oteo, una de les incorporacions del mercat arlequinat, ha estat preguntat per ell: “no el conec molt, però he preguntat i m’han parlat molt bé. Venint de la pedrera de l’Athletic, que té jugadors molt vàlids, segur que aporta el seu gra de sorra i ens ajuda a tots”.\nIl·lusió ha estat una de les paraules més pronunciades pel, des de fa algun temps, defensa del Centre d’Esports. Precisament sobre aquest aspecte ha volgut deixar clara la seva posició: “no he parlat amb ningú, però estic molt a gust al lateral esquerre. Jugaré on l’entrenador em digui”. Qüestionat per l’objectiu d’aquesta temporada, Josu Ozkoidi ha assegurat que encara és d’hora, però que l’entitat és optimista: “és aviat per parlar d’aspiracions, però el projecte és il·lusionant. El club ens ha transmès que és ambiciós i hem d’esperar als fitxatges que puguin arribar”.\nFoto portada: Josu Ozkoidi durant la roda de premsa a l’Hospital General de Catalunya. Autor: C. Díaz.\nEl Sabadell deixa escapar una victòria en els últims minuts davant un gran Olot (1-1)\n‘Pressupost 2020’, per Surroca (23/2/20)\nbarris (150) C.E.Sabadell (708) Carles Rossinyol (176) CE Sabadell (199) CiU (196) Ciutadans (221) CN Sabadell (407) contingut patrocinat (178) cultura (214) educació (183) ERC (161) Esteban Gesa (200) festa major (236) FGC (133) Fira Sabadell (173) futbol (393) habitatge (159) història (247) història de sabadell (185) incendi (152) Joan Berlanga (191) Josep Ayuso (150) Joventut de la Faràndula (153) Juli Fernàndez (365) Liga Adelante (170) Marisol Martínez (191) Marta Farrés (151) Maties Serracant (301) Mercuri (191) mobilitat (162) música (277) natació (134) obres (198) Operació Mercuri (153) opinió (1518) ple (221) Pol Gibert (147) Policia Municipal (225) PP (210) PSC (352) Sabadell (165) successos (287) teatre (271) teatre sant vicenç (131) waterpolo (165)


El bandoler Toca-Sons és el gran protagonista de la Festa Major de Taradell\nLa població osonenca torna cada any al segle XVII per Festa Major i aprofita per recordar un dels bandolers de la banda d’en Serrallonga, Jaume Masferrer, àlies Toca-Sons.\nEls dies 24 i 25 d'agost, la vila osonenca de Taradell (etimologia que no està massa clara, com és freqüent en la toponímia catalana, però que podria fer referència a un terreny muntanyós), celebra la seva Festa Major. Que se celebri durant el període estival de l'agost és comú a la majoria de municipis de Catalunya, però que el protagonista sigui un bandoler de la pròpia terra, probablement no ho és tant.\nPer què en Toca-Sons?\nLa Festa Major de Taradell repesca la figura del bandoler osonenc Toca-Sons, com a reclam central de l'esdeveniment cultural l'any 1993. Des d'aleshores, la mateixa Biblioteca de Taradell, té un fons especial destinat al bandolerisme amb un extens recull de llibres d'altres tipus de documents relacionats amb la matèria, que representa una part central de la història popular (i també política), de la Catalunya social pre 1714.\nDurant els dies previs a la Festa Major (25 d'agost), el poble organitza un munt d'activitats de temàtica diversa i per a tots els públics, incloent mostres de cultura tradicional i popular. En arribar a les jornades dels dies 24 i 25, que aquest any cauen en cap de setmana, és l'hora de la Festa d'en Toca-Sons, una festa que, com apuntàvem amunt, neix el 1993, amb la voluntat d'esdevenir el veritable reclam per la gent fora del municipi per venir a la festa.\nEn Toca-Sons i el Toca-Canalla\nLa festa es divideix en dos esdeveniments principals: el Toca-Canalla, el dia 24, on trobem un Toca-Sons infantil, amb un nen que recrea el famós personatge (i que la festa ajuda a potenciar, més enllà de les figures principals del bandolerisme, com eren Serrallonga i Rocaguinarda), i el 25 d'agost arriba en Toca-Sons 'sènior', amb tot el Mercat del Segle XVII, el cercavila, i la parafernàlia que envolta l'esdeveniment.\nÉs el moment el qual el municipi aprofita per fer una aproximació cultural a aquells temps i muntar una espècie de fira medieval enmig de la festa major, perquè el reclam sigui més potent. Un dels principals misteris de la jornada és saber qui serà en Toca Sons. Com a la festa infantil, una persona del poble representa la figura del bandoler, però ningú no sap qui és fins que entra en escena (a banda dels organitzadors, òbviament). Amb en Toca-Sons arriba la gresca, i els enfrontaments amb l'agutzil i el judici final que se li fa a Can Costa.\nLa mort del bandoler, i l’inici de la llegenda que omple aquesta Festa Major\nNascut a Sant Sadurní d'Osormort, el bandoler osonenc ha passat una mica més inadvertit que Serrallonga o Rocaguinarda, però va arribar a ser cap de quadrilla a les ordres del primer, fins que va començar a actuar de manera independent. Es creu, a més, que el malnom podia venir de dues bandes: o bé d'alguna qualitat musical, o bé d'algun tret característic com ara ser un sinònim de dormilega.\nLa memòria oral ens explica que en Toca-Sons va morir a Taradell, després de ser ferit per un veí al Coll de Taradell. El bandoler hauria recorregut dues milles de distància fins arribar a una fossa on va expirar, i que avui porta el seu nom.\nCom va néixer la Festa?\nAbans hem dit que la primera Festa d’en Toca-Sons es produeix el 1993, però no apareix per art de màgia. Quan la majoria dels esbarts del país dedicaven esforços a tasques de recuperació creativa, la junta de l’Esbart de Dansaires de Sant Genís de Taradell va pensar en incorporar una dansa pròpia al repertori de l’esbart i es va crear una festa participativa, amb elements tradicionals i moderns, música, teatre, dansa, soroll i foc. D’aquí va sortir la primera comissió que el 25 d’agost de 1993 duria a terme la primera festa d’en Toca-Sons.\nNomés un any després, la Generalitat reconeixeria la idea amb el Premi Nacional de Cultura Popular. El 19 de febrer de 2004, va quedar constituïda legalment amb el nom agrupació festa d’en Toca-Sons. El 2 de maig del 2013 es va canviar el nom d’agrupació pel d’associació.\nosona, Taradell, festes majors, fires i festes


Fragments d'escola - Penjats de la xarxa\nJoel — 25 Juny 2013 @ 19:26 Respon\nSí, teniu raó. Estem penjats de la Xarxa. Però cal ser previsor… còpia de seguretat en disc dur extern, no tenir el material a un servidor local sinó a un extern (al núvol)… res en infalible, però sempre cal tenir pla B…\nRicard — 27 Juny 2013 @ 4:36 Respon\nTeníem còpia de seguretat, per sort. Però malgrat això hi ha aquells moments de pànic i d’incertesa en el moment en tots els documents que necessites per treballar estan fora del teu abast. Som completament dependents de les noves tecnologies.


Publicat perPampliega\t 28 juliol, 2021 26 gener, 2022 Deixa un comentari a La comunicació instrument clau per integrar els ODS en els organismes i empreses\nDes del 2015, any en que les Nacions Unides van adoptar l’Agenda 2030 pel Desenvolupament Sostenible, el món s’ha vist immers en un canvi de paradigma amb l’objectiu de satisfer les necessitats presents sense comprometre la capacitat de les futures generacions.\nL’Agenda 2030 és un pla d’acció que consta de 17 objectius de desenvolupament sostenibles (en endavant ODS) i 169 fites concretes. Totes elles amb la finalitat de garantir l’equilibri entre el creixement econòmic, la cura del medi ambient i el benestar social, a més d’enfortir la pau mundial i promoure la justícia.\nTot i que l’Agenda 2030 marca un calendari de 15 anys per aconseguir complir els ODS, i en aquest sentit encara queden 10 anys per arribar-hi, la situació actual del Desenvolupament Sostenible està en hores baixes. Sense deixar de banda l’emergència climàtica, tal i com diu l’informe dels ODS del 2020 “la pandèmia de la COVID-19 ha desencadenat una crisi sense precedents que obstaculitza el progrés dels ODS, afectant sobretot a les persones més pobres i vulnerables del món”.\nEn aquest article volem posar de manifest la gran importància de la comunicació per assolir els ODS. Sobretot en aquests moments de crisi, on encara esdevé més important la participació de la ciutadania, de les empreses i institucions en la consecució del Desenvolupament Sostenible.\nLa comunicació és un pilar estratègic per difondre i ajudar a assolir els ODS. Després de 6 anys d’adopció de l’Agenda 2030 el contingut dels ODS està en fase d’acompliment, i només si hi ha una bona comunicació lligada a una gestió de millora contínua es podrà generar aquest canvi de consciència amb noves mires que els impulsin a mitjà i a llarg termini.\nDes de la perspectiva corporativa o institucional la implantació i comunicació dels ODS aporten una nova pauta per treballar de manera transversal per la sostenibilitat. Es creen així noves dinàmiques de treball , que aporten una visió alineada amb els objectius globals de canvi de paradigma, el qual més que una opció és una necessitat.\nLa comunicació contribueix a dissenyar el procés d’implantació d’una estratègia de sostenibilitat. Quan una empresa o institució es compromet a treballar pel desenvolupament sostenible, el primer que ha de fer és una diagnosi de quina és la seva situació, per saber així quins són els ODS que encaixen dins de l’organització i què pot fer per millorar-los. Una vegada fet aquest pas, cal planificar un pla d’accions coherent per així poder integrar la gestió d’aquests ODS, a més de fer-ne l’avaluació i fer partícips els nostres públics de les accions realitzades, a través del reporting, eina clau de la comunicació.\nD’aquesta manera, es poden assolir nous escenaris on la sostenibilitat és present com a eix estratègic de la organització. Es creen així, noves relacions beneficioses amb els clients, que cada vegada són més conscients d’aquest canvi, i que es materialitzen amb noves línies de negoci, nous productes, noves relacions amb els proveïdors, entre d’altres.\nFer el pas per a ser més sostenibles és el camí necessari i únic per a totes aquelles empreses o institucions per a ser partícips d’aquest canvi de paradigma respectuós amb el medi ambient i amb les persones amb una visió a llarg termini, que pretén revocar el modus operandi que s’ha tingut històricament. Així doncs, la comunicació d’aquestes fites esdevé l’instrument clau perquè realment es puguin integrar en la societat, creant una nova petjada verda, una nova manera de fer, pensar i actuar.\nDes de P&A oferim eines per integrar el Desenvolupament Sostenible a la teva empresa o institució\nSom la primera consultoria estratègica d’Andorra que té en compte la sostenibilitat com a base de model organitzatiu. Som fidels al Desenvolupament Sostenible i el nostre objectiu és ajudar a integrar-lo en les institucions i empreses preparades per fer aquest canvi de consciència.\nPosa’t en contacte amb nosaltres si vols saber més sobre com integrar la sostenibilitat en la teva organització.\nPublicat perPampliega 28 juliol, 2021 26 gener, 2022 Publicat enInsights P&A


ERC posa en valor la feina conjunta amb la Generalitat per tirar endavant el centre ocupacional de Badalona Capaç i el desencallament de les obres dels laterals de la C-31 - ERC Badalona\nERC posa en valor la feina conjunta amb la Generalitat per tirar endavant el centre ocupacional de Badalona Capaç i el desencallament de les obres dels laterals de la C-31\nDilluns, 8.10.2018 19:00h\nEl passat 8 d’octubre, el conseller de Territori de la Generalitat, Damià Calvet, va visitar l’emplaçament, al barri de Pomar, del futur centre ocupacional de la Fundació Badalona Capaç (projecte que comptarà, també, amb un centre de dia i un paquet d’habitatge de lloguer social al barri de Congrés) i, en acabar, va fer un recorregut per les obres del lateral de la C-31 al seu pas per Badalona. El van acompanyar, entre altres, els regidors d’ERC Badalona Oriol Lladó i Francesc Ribot.\nAquests han estat dos temes fortament treballats els darrers anys per ERC Badalona des del govern de la ciutat. Projectes bàsics que comencen a caminar gràcies a la bona col·laboració amb el Departament de Territori de la Generalitat.\nEn referència al projecte de centre ocupacional i centre de dia a Pomar i d’habitatge social a Congrés, el grup municipal republicà vol reconèixer la feina feta per Ferran Falcó des del Departament de Territori i de Josep Duran des de l’Ajuntament de Badalona i, alhora, demanar disculpes als pares de la Fundació Badalona Capaç per la seva paciència i les incomoditats que han patit aquests darrers anys. El grup d’ERC remarca al govern municipal la necessitat d’aprovar l’operació conjunta al ple municipal abans d’acabar aquest any 2018.\n"Vam dir i mantenir que hi havia una alternativa al projecte amb Mercadona, que no impliqués afectar un espai de valor ambiental ni incrementar m2 comercials. Hem demostrat que era possible treballant amb rigor i capacitat d'entesa. Ara caldrà treballar perquè aquesta operació estigui validada pel ple municipal amb unanimitat abans d'acabar el mandat", ha valorat el candidat a alcalde, Oriol Lladó.\nDurant la visita a les obres del lateral de la C-31, s'ha parlat de la voluntat d’estudiar la reconversió de l'autopista al seu pas per Badalona en una via urbana, tal i com va aprovar el Parlament de Catalunya el març de 2016. En aquest sentit “Caldrà ser valents i ambiciosos en un dels temes que haurien de generar un important consens de ciutat de cara al 2019” ha subratllat el candidat d’ERC a l’alcaldia de Badalona Oriol Lladó.\nPel que fa a les obres del lateral de l'autopista, que avancen a molt bon ritme, ERC Badalona ha proposat tenir en compte una bona connexió des de l’Avinguda President Companys i incorporar-hi un carril bici. A la zona de Sant Crist caldrà donar-hi, encara, un nou impuls perquè el lateral sigui una realitat el més aviat possible.\n"Avui també s'ha donat curs al que el mateix Parlament de Catalunya va aprovar el març de 2016: estudiar la reconversió de l'autopista al seu pas de Badalona en una via urbana. Caldrà ser valents i ambiciosos. Un dels temes que haurien de generar consens el 2019", ha assenyalat Lladó.\n: Badalona Capaç Laterals C-31


Depenem dels mercats degut a l’article 104. | el suro d'en miquel\nL'entrada va ser publicada el 15M, Bancs, Capitalisme, Educació, família, Mercats, política, Política Fiscal, Retallades per Miquel Delclos. Guarda l'enllaç permanent.\n4 pensaments sobre “Depenem dels mercats degut a l’article 104.”\nX Baldi el 20 Mai 2012 a les 22:07 va dir:\nÉs escandalós. En Juan Torres López (Diario Público. Universidad de Sevilla), sempre dóna molta canya amb aquesta qüestió.\nMiquel Delclos el 21 Mai 2012 a les 0:16 va dir:\nAbsolutament escandalós. El què cal fer és aconseguir que tothom el conegui, potser d’aquesta manera aconseguiríem derogar el maleït article.\nAlfons Z el 31 Mai 2012 a les 9:38 va dir:\nVols que dir més coneixement d’un fet pot implicar la transformació d’aquest fet? No sé com recuperar l’optimisme. No sóc capaç de veure els límits d’aquest banquet salvatge. Ara només se m’acuden analogies oncològiques. És a dir, és possible que una força externa faci transformar el caràcter salvatge i insaciable del capital o més aviat serà una força interna?\nMiquel Delclos el 31 Mai 2012 a les 9:49 va dir:\nEl què és segur és que si no es denuncia una injustícia serà impossible d’acabar amb ella. M’agrada pensar que som el 99% i que tenim la força per a canviar la nostra societat. Només cal que ens despertem.\n(Però els dolents tenen la paella pel mànec i el què és més important: els mitjans de comunicació)


Gestió de residus i recollida selectiva - Femarec\ni recollida selectiva\nFemarec és un centre de Gestió de Residus autoritzat amb el codi E-1818.19. A més, també estem autoritzats a transportar-los (codi T-882).\nAquest servei es realitza seguint escrupolosos controls de qualitat i de sostenibilitat mediambiental avalats per les certificacions de qualitat:\n30 anys treballant per la cura del medi ambient\nDes de 1993, a Femarec recollim, classifiquem i gestionem residus afavorint al màxim la sostenibilitat del medi ambient, bé sigui amb el seu reciclatge o, quan no és possible, amb la seva adequada eliminació.\nActualment oferim aquest servei a quasi 700 clients amb les màximes garanties de qualitat i d’acord amb la normativa ambiental vigent.\nEls residus que més gestionem a Femarec són, entre d’altres, Paper, Cartró, Ferralla, Fusta, Vidre, Plàstic o Tòner.\nFemarec també som centre autoritzat per la gestió de residus perillosos com, per exemple, envasos contaminants, com ara pots de pintura i de neteja o medicaments caducats.\nConsulta aquí tots els residus que tractem:\nResidus que estem autoritzats a gestionar\nCodi de gestor de residus: E-1818.19\nCodi LER Tipus de residu\n200110 / 200111 Tèxtil / roba\n160216 Suports òptics, magnètics i electrònics\n200301 Residus barrejats\n150102 Envasos de plàstic\n150106 Envasos mixtos (tetrabriks)\n150104 Envasos metàl·lics\n150107 Envasos vidre\n150105 Envasos compostos\n150111 / 160504 Aerosols\n200113 / 160708 Dissolvents i hidrocarburs\n080312 / 200128 / 080111 / 200127 Tintes, adhesius, resines, colorants i vernissos contaminats\n060101 / 200114 Àcid sulfúric\n060102 / 200114 Àcid clorhídric\n060103 / 200114 Àcid fluorhídric\n060104 / 200114 Àcid fosfòric\n060105 / 200114 Àcid nítric\n060106 Altres àcids\n060201 / 200115 Hidròxid càlcic\n060203 / 200115 Hidròxid amònic\n060204 / 200115 Hidròxid potàssic\n060205 / 200115 Hidròxid sòdic\n060205 Altres bases\n080316 Residus solucions corrosives\n160601 Bateries de plom\n150110 Envasos contaminats\n030104 / 200137 Serradures i retalls de fusta contaminats\n030205 Altres conservants de la fusta que contenen substàncies perilloses\n150202 Absorbents contaminats\n200125 Olis de cuina\n120110 / 200126 / 080319 /120109 Olis industrials\n070103 / 120301 Líquid de neteja de processos de fabricació\n040216 Tints i colorants\n060315 / 200115 Òxids metàl·lics\n160904 Substàncies oxidants\n060313 / 200115 Sals amb metalls pesants\n060405 Residus que contenen altres metalls pesants\n061302 / 060702 Carbó actiu\n160604 / 160603 / 200133 / 200134 / 160602 Piles alcalines, botó i acumuladors\n200121 Fluorescents i altres residus amb mercuri\n080317 Pols de tòner\n090101 Solucions revelatge o impressió\n100114 Pols o escòries que contenen substàncies contaminants\n100810 Escumes contaminades\n140601 Clorofluorocarburs (CFC)\n160211 / 200123 Equips rebutjats que contenen CFC\n200135 / 200136 / 160215 / 160214 RAEE\n070599 / 200132 Medicaments caducats\n180108 / 180207 Medicaments citotòxics\n180106 / 180205 Productes químics hospitalaris o veterinaris\n200129 Detergents i desinfectants\n070214 Additius fabricació plàstic\n180104 / 180203 Residus sanitaris no objectes de requisits per prevenir infeccions\n180109 / 180208 Medicaments diferents al codi 180108 i 180207\n150203 Filtres d’aire acondicionat\n160506 Productes químics de laboratori que contenen substàncies perilloses\n160113 Líquids de frens\n160112 Sabates de frens\n160114 Anticongelants que contenen substàncies perilloses\n160107 Filtres d’oli\n020108 Residus agroquímics que contenen substàncies perilloses\n160507 / 160508 Productes químics orgànics i inorgànics rebutjats que consisteixen en o contenen, substàncies perilloses\n160807 Catalitzadors usats amb substàncies perilloses\nResidus que estem autoritzats a transportar\nCodi de transport de residus: T-882\nResidus sòlids fàcilment inflamables\nResidus sòlids i pastosos fermentables i llots de depuradora\nResidus sòlids, granulats o terrosos (sorres, terres,escòries…)\nPols fines (cendres volants)\nPiles i bateries de tot tipus\nFluorescents i llums de vapor de mercuri\nAltres residus sòlids no inclosos als altres grups\nResidus líquids i pastosos inflamables (dissolvents, hidrocarburs)\nÀcids, bases i altres residus corrosius\nResidus líquids no corrosius i no inflamables\nResidus de sals minerals, biocides, catalitzadors\nBidons que han tingut matèries tòxiques\nResidus amb PCB i PCT\nMedicaments i cosmètics caducats\nResidus especials en petites quantitats (restes de laboratori, farmàcies)\nResidus sanitaris del grup III\nPer gestionar i recollir qualsevol tipus de residu que Femarec no estigui autoritzat directament a gestionar i/o transportar, oferim la possibilitat de facilitar el transport i la gestió a través d’empreses degudament autoritzades per a cada residu concret, esdevenint Femarec l’únic interlocutor amb la seva empresa.\nLes empreses, com a potencials productores de residus, estan subjectes a les disposicions que estableix → l’Agència Catalana de Residus de la Generalitat de Catalunya sobre la seva gestió i transport.\nA més, segons la legislació d´Hisenda ordenança fiscal 3.4, totes les empreses que recuperen els seus residus per altra via que no sigui l’Ajuntament tenen una bonificació a descomptar en la taxa anual d’escombraries.\nTl. 93 303 53 28\nFax: 93 303 53 29\nOferim a l'empresa la forma més còmoda i fàcil per a una eliminació responsable dels residus\nPer tal d’ajustar-nos a les necessitats d’emmagatzematge de cada client i facilitar al màxim el procés de recollida selectiva, oferim una completa gamma de papereres i contenidors de diferents capacitats i especialment dissenyats per a les diferents tipologies de residus:\nTens dubtes d'on va cada residu?\nQuins avantatges puc obtenir si contracto un servei del Centre Especial de Treball de Femarec?\nDes de 1993, recollim i gestionem els residus d'un gran nombre d'empreses. En tot aquest temps, hem detectat moltes tipologies de residus i les necessitats específiques de cada client que ens ha permès crear noves seccions especialitzades dins del propi centre amb l’objectiu de reduir residus i reutilitzar-los en la mesura que sigui possible.\nMagatzem de residus especials\nAixí mateix comptem amb l'únic magatzem de l'àrea metropolitana de Barcelona, degudament equipat i homologat per albergar residus especials i/o perillosos.\nLa gestió de residus de Femarec en xifres\nVehicles de diverses capacitats de càrrega que cada dia recorren els carrers de casa nostra.\nSuperfície destinada a la gestió de diferents tipologies de residus.\nMitjana de tones de residus gestionades a l'any.\nEt convidem a conèixer la resta del centre, una oportunitat excel·lent per viure de primera mà com s’organitza i es treballa en un CET i, així, comprendre l’immens valor social que comporta.\nClica el botó i descobreix tots els avantatges que pots obtenir al contractar els nostres serveis!\nDeixa’ns les teves dades i ens posarem en contacte amb tu:\nClica i omple aquest formulari\nNom del responsable (requerit)\nCondicions especificades a l'Avis Legal i a la Politica de Privacitat\nMarca conforme estàs d'acord amb les condicions legals: (requerit)\nEscriu els caràcters que apareixen representats: (requerit)\nConsulta tota la nostra oferta de serveis a les empreses


- XXV Concurs de castells que us queda Castellers | Fòrum Casteller laPinya.cat\nPrimera entrada no llegida • 30 entrades\nXXV Concurs de castells que us queda\nAutor: Miranda de Ebro Data: 13 oct. 2014, 11:16 Del concurs de castells que és allò que mes us ha impactat, sorprès, agradat.....\nEntrades: 39Membre des de: 27 set. 2009, 20:04\nColla: Colla Jove\nRe: XXV Concurs de castells que us queda\nAutor: Pollegó Data: 13 oct. 2014, 11:31 1) El 3/9f dels Xiquets de Reus.2) El p/6 dels Nens.3) Els tres 3/10fm carregats.I, sobretot, el ritme àgil que va tenir l'actuació. Ens ho vam currar!!!\nAutor: Muxerrillo Data: 13 oct. 2014, 12:04 Varies reflexions:1.- Es valoren prou esl castells descarregats? Veient diferents combinacions que es van donar crec que no.2.- La modificació de puntuació d'alguns castells ha ajudat? Crec que no. el dissabte no és va veure cap 7de8 per exemple, que diuen que és més fàcil que el 2de8f com van canviar..... que reflexionin.3.- Es millor actuació 5de9f, 3de9f que 3de9f, 4de9f i castell de la gamma alta de 8? M'agradaria que la gent de les colles opinés. No se'm tireu al damunt per aquesta reflexió, sabiem com eren les puntuacions al entrar a jugar i el que podia passar però ho trobeu lògic? Creieu que la gamma extra està poc valorada en l'actual format respecte els bàsics de 9? Punt per reflexionar.4.- Veure 3 3de10 carregats costarà moltíssim tornar-ho a veure, 2 2de8 nets també, però com és que no es va veure cap 4 si és el més fàcil segons les puntuacions....5.- Gran nivell per part de TOTES les colles, per part de les 12!!!!6.- Crec que el format d'speaker, onades, xiulets..... no es bo per les colles cal que reflexionem tots, castellers, aficionats i organització.7.- si ja et limiten el temps per enlairar un castell, cal també limitar-ho a 2 peus si tu amb el temps que disposes pots fer-ho 3 cops com a totes les places????? Són 2 regles que es sobreposen una sobre l'altra.8.- Manca d'informació a l'arena de quan li toca a cada colla, es podia avisar a la colla que actua i la que va després com es feia abans ja que molts cops amb el tema de rondes conjuntes et perds.Suposo que n'hi prou per començar un bon debat.\nAutor: Pollegó Data: 13 oct. 2014, 13:53 1) Jo també opino que es valoren poc els castells descarregats però ja es més que fa un anys que el carregat posterior valia més que el descarregat anterior.2) Jo els 7de... i els 5de...pm els trauria de la llista de castells puntuables.3) S'ha de valorar les colles que fan 3 castells. Amb un 2/8f quedàveu quarts. Perquè no vau tirar el 4/9f i quedàveu com uns senyors? El p/8fm a aquelles hores no us portava enlloc.4) Completament d'acord. Sempre he pensat que el 4/9sf i el 2/8sf (entre aquest dos ja tinc més dubtes) haurien de valdre més que el 3/10fm. El lobby verd ho ha marcat així des del primer dia. Llàstima.5) Superb!6) És el concurs: "para lo bueno y para lo malo". No és una actuació de festa.7) No ho sabia això dels dos peus. Convençut que eren tres. Amb la limitació de temps seria suficient.8) D'acord. I com molt bé dius abans ja es feia: "Colla X pòdeu intentar el vostre castell. Colla Y aneu preparant el vostre"Bones reflexions Muixerrillo Pollegó\nAutor: ArnauCVXV Data: 13 oct. 2014, 14:22 Si s'han vist més 3d10 i 2d8 que 4d9 deu ser precisament perquè val més i s'assaja més... trobo un error pensar que aquests dos són mes dificils que el castell de 10. Més que res perque ssignifica desprestigiar la feina de pinya folre i manilles. Un castell que posa 600 persones al límit ha de valdre mes que un que n'hi posa 30..\nAutor: Muxerrillo Data: 13 oct. 2014, 14:55 ArnauCVXV ha escrit:Si s'han vist més 3d10 i 2d8 que 4d9 deu ser precisament perquè val més i s'assaja més... trobo un error pensar que aquests dos són mes dificils que el castell de 10. Més que res perque ssignifica desprestigiar la feina de pinya folre i manilles. Un castell que posa 600 persones al límit ha de valdre mes que un que n'hi posa 30..T'ho diré al revés, són més fàcils? o en tots 3 es posat tot al límit per lo qual són iguals de difcils cadascun amb les seves peculiaritats? Hi guanyaria el concurs valorant-los igual? Dona més nom posar un 10 al darrera que un 9 o un 8 i per això val més? Però bé és una reflexió. I el 3de10 no posa 600 persones al límit, no ens passem....\nAutor: ArnauCVXV Data: 13 oct. 2014, 15:15 Nose, jo personalment penso que ja estan ben puntuats. L'estadística n'és un altre proba. Cadascú que pensi el que vulgui però per mi el 3d10 es un monstre.\nAutor: Vermell Data: 13 oct. 2014, 15:19 El 4de9net (i també el 2de8net) està infravalorat respecte el 3de10fm, això és innegable. I tot això ve perquè al finals dels 90 i principis del 2000 MINYONS i la JOVES tenien uns troncs tècnicament impressionants. Se'n van fer molts i es va -o va interessar- desvalorar aquest castellàs.En aquell moment no hi havia tanta gent a les colles i era més difícil aconseguir un 3de10fm. El futur ho dirà, però amb la gentada d'avui en dia tot apunta que cada cop es faran 3de10fm, tecnicament més assequibles, que no pas 4de9net. Aquest any és el clar exemple.I sobre que el quatre el fan 30 persones, això és fals. És un dels castells més difícils de lligar la pinya, i de quadrar, qualsevol error a pinya impossibilita el castell. Això li va passar a la Joves al Concurs o a la Vella l'any 2011, que per exemple, va ser incapaç a Vila-rodona de lligar el castell bé amb no sé quants peus desmuntats i intents desmuntats.Altre cosa és que pel pan y circo, i per vendre a la gent que no entén de castells, el número 10 queda molt bé.\nAutor: ArnauCVXV Data: 13 oct. 2014, 15:39 No si ara fer el 3d10fm serà fàcil i que m'ho digui algú d'una colla que no va poder passar de sisens al 2d9fm... Fer manilles es molt complicat i el 3d10fm és el castell més diifícil d'assajar. Sí es veritat que és més dificil tecnicament el 4d9, però el 3 aguantat per 4 persones contades també l'és. A més amb l'oscilació normal del castell. Verds i minyons han descarregat els 2, que donguin la seva opinió. També val a dir que ho digui algú d'una colla que només n'ha fet un i el porta com a insignia fa que la teva opinió sigui molt subjectiva.\nAutor: Kitus Data: 13 oct. 2014, 16:49 Per un moment pensava que parlàveu del 9d8 en comptes del 3d10... jajajaAra més seriosament, em declaro incapaç de dir quin castell (dels 3 que comenteu) és més difícil. Això si, recordar que, fins fa poc, s'havia arribat a dir que el 2d8 descarregat era poc menys que impossible...I per altra banda, em sembla bé que qualsevol d'ells descarregat valgui més que cap de només carregat.\nAutor: Muxerrillo Data: 13 oct. 2014, 16:55 Kitus ha escrit:Per un moment pensava que parlàveu del 9d8 en comptes del 3d10... jajajaAra més seriosament, em declaro incapaç de dir quin castell (dels 3 que comenteu) és més difícil. Això si, recordar que, fins fa poc, s'havia arribat a dir que el 2d8 descarregat era poc menys que impossible...I per altra banda, em sembla bé que qualsevol d'ells descarregat valgui més que cap de només carregat.Va que el tema és molt més ampli que quin dels 3 és més dificil, faig varies reflexions més i la gent vol opinar de més temes sobre el concurs. Com diu el Kitus clar que qualsevol descarregat val més que els altres carregats, però per mi la diferencia entre carregar i descarregar segueix sent massa petita.Per que s'entengui més: 3de10fm carregat + 3de9fp desc = 2105+1855= 3960 4de9sf desc + 4de9fp carregat = 2315+1630= 3945 Quina és millor per vosaltres????????? Jo ho tinc clar, la segona!!!!!!!Resumint, els famosos subgrups per mi han d'estar molt més separats de puntuació.\nMuxerrillo l’ha editat per darrera vegada el dia: 13 oct. 2014, 17:12, en total s’ha editat 3 vegades.\nAutor: Vermell Data: 13 oct. 2014, 16:58 Minyons no se n'ha sortit amb el quatre des d'aquells anys impressionants a inicis del 2000. En canvi, en anys més irregulars dels malves, han carregat el 3de10fm.I Vilafranca, no el van poder descarregar el quatre fins el seu brutal 2012.I evidentment d¡acord amb Kitus, qualsevol descarregat ha de comptar molt més que qualsevol carregat.\nAutor: epali Data: 13 oct. 2014, 17:04 Utopia castellera: Si realment estem a la Segona Epoca d´Or dels Castells, fem com a la primera, els castells carregats no puntuen (com a minim al Concurs de Castells de Tarragona). Salut i Castells.\nAutor: epali Data: 13 oct. 2014, 17:21 Des de l´any 1970 no habia faltat mai a cap Concurs de Castells de Tarragona; mes als dos ultims no hi he anat. No m´ha agrada l´ambient. Pot ser que em faig gran. Que consti que soc un enemorat total i absolud del Concurs. Salut i Castells.\nAutor: caligula Data: 13 oct. 2014, 18:16 ArnauCVXV ha escrit:No si ara fer el 3d10fm serà fàcil i que m'ho digui algú d'una colla que no va poder passar de sisens al 2d9fm... Fer manilles es molt complicat i el 3d10fm és el castell més difícil d'assajar. Sí es veritat que és més difícil tècnicament el 4d9, però el 3 aguantat per 4 persones contades també l'és. A més amb l'oscil·lació normal del castell. Verds i minyons han descarregat els 2, que donin la seva opinió. També val a dir que ho digui algú d'una colla que només n'ha fet un i el porta com a insígnia fa que la teva opinió sigui molt subjectiva.Aquest comentari em posa "a huevo" el "tema": Com pot ser que valgui més el 9 de vuit que la torre de nou amb folre i manilles ? No serà pas pel nombre d'intents de torres al concurs? I un altre tema estretament lligat a aquest: quants castells amb folre i manilles s'han descarregat als darrers concursos? Es més fàcil quedar-se a casa criticant, que anar a l'assaig a treballar. Oi?


autisme – Blog Sóc Asperger\nMite: “La peça de puzle representa l’autisme“.\nRealitat: És un símbol arcaic i obsolet. No som una peça de puzle, no som un puzle o misteri a resoldre, no hem d’encaixar com peces de puzle. La peça de puzle NO ens representa.\nContinua llegint «Mites sobre l’asperger #17»


surroca: June 2008\nDues recomanacions- Tim Adler i James B. Stewart- escriuen un parell de pel·lícules sobre les lluites de poder als estudis de cinema. Em sembla molt entretingut. Són las altres festes que es munten en unes altres esferes però amb l'interès que desperta un món que aparentment segueix sense cap competència. Deu ser de les poques esferes on encara no ha arribat la globalització competitiva. Sembla que l'impuls dels cinemes digitals no ha pres tanta força i que els amics de Red One segueixen amb idees de canvi. Però el poder segueix allà i l'Iron Man l'ha anat a veure un munt de gent.\nPosted by surroca at 11:33 AM 0 comments Links to this post\nInteressantíssim article sobre el nou panorama internautic Divendres passat al The Economist. Punts bàsics:\n1) Qui voldrà utlitzar Yahoo per un sobrepreu si pot utilitzar Google pel mateix preu?\n2) Per què Google- tot i ser un monopoli- mantè una imatge tan bona?\n3) Com pensa fer rentable Google a Youtube?\nPosted by surroca at 11:10 AM 0 comments Links to this post\nEl referèndum per la independència si es fes demà guanyaria el no. Si fessin unes eleccions estatals Zapatero, a la Generalitat el tripartit i a l'Ajuntament el PSC. A el Barça si el fill de Nuñez es presentés també guanyaria. Som així.\nPosted by surroca at 11:09 AM 0 comments Links to this post\nmb un mateix radica en adonar-se que cal anar al gimnàs, esmorzar suc de tomàquet i tindre servei de planxa per peor vestir coma a Bamford & Sons. Per cert, després de les trobades socials d'aquest cap de setmana em sembla molt molt destacable l'afició que ha pres la gent jove per a fer dietes i posar-se a prova. No menajr pà, no beure cafè, passejar 10 km. S'allunya el mite d'una joventut hedonista o els que pensàvem que érem joves ho hem deixat de ser - i n'estem prenent consciència?\nPosted by surroca at 6:35 PM 0 comments Links to this post\nFa temps que em ronda el cap la idea de transformar el concepte Wallpaper d' arts gràfiques en una plataforma audiovisual; necessites un equip ben pagat i nombrós, marques que acceptin que l'únic secret per semblar ric és gastar diners i una progressió tècnica pendent. Aquest pas que falta és el de la millora en la compressió i transmissió de continguts audiovisuals per Internet.\nPosted by surroca at 6:32 PM 0 comments Links to this post\nREVISTES DE LUXE\nVas al quiosc i t'hi compres una revista de disseny o de moda. De seguida descobreixes que és una forma poc encoberta de comunicació comercial. I què? Si compres aquest producte no hi esperes cap reflexió. La defuges. Vols històries concretes d'èxit. Fotografies ben cuidades. El que li demanes és que no hi haig res que hi sobri. I en aquesta actitud hi ha adherida una consciència d'èlit, una no-acceptació de qualsevol cosa, una exigència. Molt sorprenentment el que li demanem a una revista s'allunya tot sovint del que diem que volem de la societat. Per contra del que es proclama el problema no és que hi hagi ciutats de disseny o ciutats-marca el problema és que estan fetes i rumiades i pensades amb tota la mala traça que ens són capaços els representants sobiranament i de la que mai en serien a Wohngeist. El disseny és només pels patricis.\nPosted by surroca at 6:28 PM 0 comments Links to this post\nno hi mireu els videos, només les imatges\nPosted by surroca at 11:31 PM 0 comments Links to this post\nBé això és una de les coses que pots fer per millorar la vida dels altres\nPosted by surroca at 11:26 PM 0 comments Links to this post\nGallinetes d'ou d'or\nFa anys les agències de publicitat eren un gran negoci. Ara ho són menys. La producció s'ha abaratit (comparativament) . Potser també és perquè a gent de les agències coneix menys els mitjans i les possibilitats tecnològiques o comunicatives del que ens envolta. A alguns publicistes, diguem-ho clar, els hi falta (in)formació. Així que n'hi ha de capdavanteres i d'altres de molt sòlides però hi ha alguna cosa que s'està movent. I no tenen massa idea de per on anirà. Només dos apunts:\n1) L'amic Wallovitz (respectat per parir Smoking Room) ha abandonat S.C.P.F* una de les agencies in perquè diu que les coses s'estan movent.\n2) Després de rodar un anunci global amb Mcaan me n'adono de com de difícil és intentar adaptar el amteix anunci per Barcelona, Miami i Nanjing.\n(El problema de fer publicitat per a Asia és que falta saber si ells adaptaran els seu gust a Occident- acceptant la ironia i la parodia- o les agències hauran de pensar estratègies realment nadives)\nPosted by surroca at 8:40 AM 0 comments Links to this post\n1) Aliança dels dos partits més votats per tal d'emprendre mesures "impopulars".\n2) Compromís per a impulsar "llistes obertes" als ajuntaments\n3) Pacte pel control pressupostari. Sobretot en els terrenys de comunicació, festivitas, protocol i cultura.\n4) Pacte per la retallada d'ens depenents públics. La navalla d'Occam aplicada a l'administració.\n5) Impuls d'un peatge de circulació pel centre de la ciutat.\nPosted by surroca at 8:18 PM 0 comments Links to this post\nL'Ajuntament insisteix en fer-nos sentir bé. Des d'aquí volem agraïr-li. Sense aquesta campanya potser comencaria una emigració massica cap a Múrcia.\nPosted by surroca at 8:13 PM 0 comments Links to this post\nCatalonia is not Barcelona\nUn amic del Garraf em va etzibar l'altre dial'eslògan. Em va semblar exacte. Per desgràcia seva i de tots, Catalunya es barcelonitza.\nPosted by surroca at 8:12 PM 2 comments Links to this post\nHom es demana perquè la gent para de beure alcohol a partir d'una edat. A part de les conseqüències- cada cop més desoladores- del matí següent. Pensem que una raó deu ser la de no discutir de política. En un entorn social agradable, distès, preferim no demanar-li a la simpàtica senyora -mestra d'escola- que tenima al costat perquè persevera en votar a ICV un cop es construeix la MAT, s'havia acceptat un transvassament i el partit ha perdut qualsevol sentit del ridícul. Es tracta d'estalviar-se problemes i de mantenir amistats.\nPosted by surroca at 8:09 PM 0 comments Links to this post


La revista 'Descobrir' fa un tomb pel país de les emocions\nEUGÈNIA SENDRA BARCELONA. 17/12/2010 00:00\nL'estela d'un Lincoln al cap de Barbaria, a Formentera; la transhumància de cavalls de Merenç, a Núria; el congost de Mont-Rebel. Les fotografies (i la història que imaginem que hi ha darrere) conviden a trepitjar el lloc, de la mateixa manera que el relat de Marco Polo cap a terres asiàtiques va animar molts a fer la Ruta de la Seda. Benvinguts a El país de les emocions , l'exposició que es pot veure al Palau Robert de Barcelona fins al març.\nEl 1997 naixia la revista Descobrir Catalunya . Els objectius: apropar el territori portant-lo al sofà de casa o incitant a arribar fins als paratges de les fotografies (mapa en mà, són a menys de tres-cents quilòmetres de distància). Descobrir la flora, la fauna, els personatges i les històries de Catalunya, ad hoc i amb el màxim de rigor periodístic i fotogràfic. "És més que una revista de geografia i viatges, que ho som, però ens agrada definir-nos com una revista de país", explica Joan Morales, director de Descobrir Catalunya , "Treballem amb escriptors, periodistes i fotògrafs d'un cert renom que, a través de les seves creacions, ens han transmès l'amor que senten pel país i ens conviden a conèixe'l".\n13 anys passejant per Catalunya\nEl número 150 de la revista (al quiosc ja es ven la Descobrir 151) ha estat l'excusa de la mostra El país de les emocions , on s'han volgut ressaltar els idearis de la publicació. És tot un homenatge al periodisme de territori i paisatge i al periodisme d'autor; també és una reivindicació del turisme de proximitat. A El país de les emocions , uns senyals de trànsit indiquen el recorregut per unes fotografies impressionants, alguns dels reportatges emblemàtics de la casa i les veus dels protagonistes d'aquestes històries. El salt al món digital i el feedback dels lectors comparteixen espai amb cent cinquanta finestres al territori, que amaguen les portades de la Descobrir.\nLa interactivitat pren forma de metàfora: hi ha país per conèixer, gaudiu del viatge.


Caldea Inúu oferirà diversos procediments moderns d’atenció corporal, inclosos la radiofreqüència, la pressoteràpia i el GLP • TOTS ELS PIRINEUS · França, Espanya, Andorra\n05.02.2020 Gestió esportiva amb Irina Rybalchenko / caldea, cosmetologia, GLP, inuu, pressoteràpia, radiofreqüència\nFa uns anys, Caldea Inúu va signar acords amb les marques de cosmètica d’Espanya i França, La Natura Bise i Thalgo La Beauté Marine, que s’encarreguen del desenvolupament de totes les àrees de cosmetologia del complex Inúu. Avui en dia, els tractaments cosmètics Inúu consisteixen en diversos tipus d’aplicacions de cosmetologia de forma manual. Tanmateix, enguany, apareixerà un espai separat, on s’oferira als socis de Caldea Inúu alguns serveis d’estètica, així com diversos procediments moderns d’atenció corporal, inclosos la radiofreqüència, la pressoteràpia i el GLP.\nLa cosmetologia (del grec. Κοσμητικός- bellesa i -λογία – ensenyament) és un camp de la medicina que tracta l’estudi i la correcció de problemes estètics del cos, la cara i la pell, aplicant-los una solució. Per molt fort que pugui sonar, la cosmetologia moderna és una ciència dissenyada per capgirar el rellotge.\nLes diferències entre el tractament manual i el maquinari modern són l’ús d’equips ultramoderns especials. Si abans els mètodes cosmètics es limitaven només al massatge, peeling i la neteja facial, ara aquests procediments es consideren bàsics i, per millorar el seu efecte, els massatgistes i cosmetòlegs professionals ofereixen mètodes més innovadors per combatre l’envelliment de la pell.\nQuè ofereix Inúu avui?\nEnumerem els principals procediments cosmètics facials disponibles fins per als visitants (vegeu els principals tipus de massatge aquí):\n1. Procediment de 30 minuts: higiene i neteja bàsica (desintoxicació). Preu 49,00 €;\n2. Procediment de 60 minuts: higiene i neteja profunda (desintoxicació): un procediment més complex i innovador que neteja, suavitza i rejoveneix la pell. Aquest procediment és la base per al desenvolupament de procediments cosmètics posteriors. Preu 78,00 €;\n3. Procediment de 60 minuts: xoc de col·lagen: el procediment, amb components antienvelliment que combaten eficaçment l’envelliment de la pell, afavoreix la restauració de la pell a diversos nivells, proporcionant la regeneració i la millora del seu estat. Preu 78,00 €;\n4. Procediment de 60 minuts SOS Sensibilitat: un tractament per a la pell facial sensible, elimina l’enrogiment i redueix els porus. Preu 78,00 €;\n5. Procediment de 90 minuts: multisensorial de diamants amb fort efecte de fermesa per a la pell, impacta en les capes més profundes de l’epidermis, regenerant la pell i restaurant la seva elasticitat. Preu 124,00 €\nTal com ens va comentar Jesús Aranda, un massatgista professional del centre SPA Inuu-Caldea, aquest any s’obrirà una nova sala de massatges, que només es dedicarà a la cosmetologia estètica. Es facilitarà als socis de Caldea Inuu procediments de medicina per aparells, inclosa la radiofreqüència, la pressoteràpia i el GLP.\nParlem de cadascun d’aquests procediments:\n1. La radiofreqüència en cosmetologia és un mètode basat en l’exposició local d’una ona de radiofreqüència de 4 MHz a les capes més profundes de la pell per tal d’aconseguir el màxim efecte cosmètic. En aquest cas, no hi ha cap efecte tèrmic a la superfície de la pell. La radiofreqüència de 4 MHz té la capacitat de regular i controlar l’augment de temperatura requerida garantint un escalfament òptim i controlat dels teixits del cos, així com dels teixits subcutanis de la cara i el cap.\nPrincipals indicacions d’ús: estrenyiment de la pell del cos i de la cara, suavització de les arrugues, augment del to de la pell. Essencialment, les arrugues del rostre es redueixen a causa d’un augment de la producció de col·lagen a l’organisme, la pell es suavitza i té un efecte antienvelliment pronunciat. Després de portar a terme el tractament durant 6 mesos, l’efecte del rejoveniment i l’aixecament de la pell augmenta, els contorns del cos milloren i guanyen fermesa (la superfície interior dels braços, els malucs, les natges, la zona per sobre dels genolls). El resultat, estable en el temps, té una durada de 2-3 anys.\n2. La pressoteràpia és una tècnica popular que ajuda a baixar de pes, a ajustar la figura i a desfer-se de les varius i de l’edema. La primera teràpia a pressió va ser inventada i començada a utilitzar pel científic danès Van Der Molen. Aquest va dissenyar un dispositiu que bombava la pressió, significativament superior a la atmosfèrica, en determinades parts del cos. Degut a això, el cos humà es contreia com si estigués pressionat, fet que al seu torn desplaça l’excés de líquid dels teixits. Aquesta invenció es va començar a utilitzar per a la rehabilitació de pacients després de ferides greus.\nAvui, durant la pressoteràpia, el pacient va amb un vestit especial que consta de seccions separades. S’introdueix aire a cadascuna de les seccions en un ordre seqüencial, la qual cosa crearà la pressió desitjada. La seva mida, així com la ubicació de les pulsacions necessàries estan sota la supervisió d’un especialista. La pressió de l’aire afecta més sovint al sistema limfàtic, de manera que la teràpia a pressió proporciona un drenatge limfàtic eficaç, eliminant totes les toxines acumulades al cos.\n3. El massatge GPL és un mètode de massatge de maquinària. Aquest mètode va ser desenvolupat als anys 70 del segle XX per l’investigador francès Louis Paul Guitay. El mètode va rebre el seu nom per les inicials del nom de l’investigador. El principi de funcionament del massatge de GPL es basa en l’acció mecànica sobre el cos o la cara amb l’ajuda dels broquets especials de l’aparell en dues direccions: massatge al buit i vibració.\nEl massatge aplicat de GPL té un efecte sobre els teixits i músculs subcutanis, obligant-los a alliberar-se de l’excés de líquid, toxines i estimulant la regeneració cel·lular i la producció de col·lagen amb elastina. La circulació sanguínia augmenta i es produeix un massatge de drenatge limfàtic, els greixos es divideixen.\nEl massatge de GPL s’aplica a qualsevol part del cos i del rostre. Apte per a qualsevol edat i sexe.\nCada client, dirigint-se a INUU, tindrà l’oportunitat de seleccionar individualment la gamma de serveis necessaris. És a dir, els cosmetòlegs professionals de Caldea INUU podran ajudar a tots els clients a rejovenir-se sense cirurgia plàstica, utilitzant mètodes de la més moderna cosmetologia basada en tecnologies innovadores.\n“Esperem que els nostres clients principals no siguin només turistes, sinó també residents locals. La cosmetologia de maquinària requereix diversos procediments seguits, en cas contrari l’efecte serà mínim. Així, només els clients que han realitzat un tractament sencer d’aquests procediments podran veure resultats reals”, resumeix Jesús Aranda.\n*Aquest article és un anunci publicitari


Els deu millors fitxatges de l'Eurolliga - esmaixada.cat\nAnalitzem els millors fitxatges del mercat 2021/2022 de l’Eurolliga.\nJa s’apropa l’inici de la temporada 2021/2022. La majoria d’equips o bé ja han començat la pretemporada o bé la començaran d’aquí pocs dies, i en conseqüència les plantilles ja estan molt definides. És per això que, a expenses d’algunes decisions restants i a l’espera també del desenllaç de l’agència lliure de l’NBA, és un bon moment per fixar-nos en els moviments més destacats de l’estiu. En aquest cas ens centrarem en els de l’Eurolliga, que novament ha fet passos endavant per confirmar la seva condició de segona millor competició del món del bàsquet.\nPresentem els deu millors fitxatges de l’estiu. No estan en ordre.\nAbans, però, deixem un seguit de mencions honorífiques que podrien entrar perfectament a aquesta llista i n’exposem breument els condicionants:\nMario Hezonja i Alexey Shved depenen de la integració que tinguin als seus equips. Shved arriba a un CSKA que li demanarà més rigor i menys volum en fases puntuals a canvi d’oferir-li un entorn més eficient i competitiu, mentre que Hezonja tindrà l’obligació de ser la cara d’un Unics Kazan que necessitarà trobar constància en el seu primer any a Eurolliga i que ha muntat una plantilla certament particular.\nRokas Jokubaitis depèn del temps que es quedi a Europa. És un jugador que solucionarà diversos mals del present del Barça, però que amb continuïtat podria ser un fitxatge estructural pels pròxims 3/4 anys. Si és un préstec d’una temporada, la gestió dels seus minuts canvia.\nJerian Grant és un jugador realment interessant, però la gestió dels rols del joc exterior de Milano deixa alguns interrogants que seran claus per dictaminar l’èxit del fitxatge. Haurem d’estar atents a la presència de Sergio Rodríguez -cada vegada més dosificat-, a l’activitat sense pilota de Malcolm Delaney i al rendiment de Troy Daniels per saber fins a quin punt té protagonisme Jerian Grant, però el base de Promitheas té nivell Eurolliga. Milano també s’ha fet amb Niccolo Melli que no entra a la llista no pel que és ell, que és un jugadoràs, sinó per la sortida d’un Zach LeDay que era un pèl més necessari per al sistema. Haurien estat compatibles perfectament. El trencaclosques defensiu dels de Messina, sense LeDay, serà una mica més complex.\nShabazz Napier- Zenit (agent lliure)\nÉs el millor jugador arribat a Europa des de l’NBA en aquest 2021. Shabazz Napier, inactiu a la millor lliga del món des de la celebració de la bombolla per concloure la temporada 2019/2020, ho té tot per ser la peça estructural en termes ofensius d’un equip Eurolliga. Té poques similituds amb Kevin Pangos quant a estil de joc i complexió física, però serà capaç d’assumir un usatge molt elevat i crear-se amb freqüència punts des del bot.\nEls darrers records que tenim sobre Shabazz Napier són amb les samarretes de Washington Wizards i Minnesota Timberwolves. Per raons diferents, algunes vinculades al nivell de competitivitat d’aquestes franquícies en la temporada 2019/2020, va ser un any de creixement en rol i responsabilitats del base, que va disposar de més minuts i jerarquia. Això es va traduir, principalment, en un perfil de director molt marcat: gairebé el 50% de les seves jugades partien de bloqueig directe i bàsicament repartia els seus llançaments entre triple i àrea restringida. La xifra de pèrdues, sempre continguda durant les temporades anteriors a l’NBA, també va augmentar fins arribar a les gairebé 3 per partit. Els detalls positius, però, són molt extrapolables a Europa: un 67% d’encert en finalitzacions a l’àrea restringida combinant les dues etapes i un 40% d’encert en triples frontals en l’estada a Washington demostren que és un jugador amb suficient ventall d’opcions ofensives per generar superioritats en l’escenari basquetbolístic europeu.\nAssumeixo que deu ser difícil, però si fos el Barça estaria plantejant-me fer oferta a Shabazz Napier. És un perfil de base que es pot adaptar bé a Europa i que no té contracte amb cap equip NBA a hores d'ara. Molt millor complement per Calathes que Leo Westermann, francament.\n— Artau Pascual (@artau_pascual) December 23, 2020\nA nivell defensiu, els resultats també van ser esperançadors. No se l’ha de projectar com un defensor de generadors en el dia a dia, però es val per si mateix i té una gran sensibilitat per detectar línies de passada. Al llarg de la seva estada a Washington va recuperar 1.6 pilotes per partit en 24 minuts de mitjana, dada que equival al percentil 90 de l’NBA d’aquella temporada -com més a prop del 100, millor-. És un jugador que, en la línia de la majoria d’exteriors que no sobresurten en defensa però que en línies generals són correctes i complidors, únicament patirà quan el rival el busqui en concatenacions de bloqueigs per fer-lo córrer i desgastar-lo o quan es dissenyin jugades per trobar-lo constantment al pal baix. Xavi Pascual, però, l’any passat ja va aconseguir que Kevin Pangos no fos un problema, i la feina amb l’ex NBA serà encara més senzilla.\nFitxatge que oposita, des de ja, a ser el millor base de l’Eurolliga juntament amb Vasilije Micic. Fa que el sostre del projecte del Zenit creixi substancialment.\nMarius Grigonis- CSKA Moscow (via Zalgiris Kaunas)\nEl CSKA ha fet un bon mercat conservant les peces de la temporada passada i afegint Alexey Shved a la nòmina -de qui hem escrit a les mencions honorífiques-, però el millor moviment relació qualitat-preu pot ser perfectament Marius Grigonis. L’exterior lituà arriba del Zalgiris Kaunas havent fet ja el primer avançament del salt al següent nivell que és a punt de fer. Com a tirador combina perfectament registres sobre bot i en catch and shoot i, a més, s’ha adaptat molt bé a exercir de generador secundari amb quintets amb 3 exteriors. La seva relació amb Daniel Hackett, Iffe Lundberg i Alexey Shved, a priori, es presenta com una de les més il·lusionants.\nMarius Grigonis era una de les potencials gangues de l’estiu. Té tot just 27 anys i s’apropa a l’inici de la maduresa basquetbolística. Ha cremat etapes de manera molt orgànica i no requereix d’una adaptació especial de la filosofia de l’equip a les seves característiques. És un salt de qualitat immediat respecte de Darrun Hiliard que, de ben segur, Itoudis valorarà i sabrà explotar.\nAndreas Obst- Bayern de Munich (via Ratiopharm Ülm)\nUn fitxatge que ha passat un pèl desaparcebut però que s’entén especialment quan mires a la banqueta del Bayern i veus que qui porta la direcció de partit és Andrea Trinchieri, un autèntic potenciador de sistemes que fa que els jugadors que n’accepten els requisits trobin la llibertat suficient per continuar fent passos endavant. Els alemanys han fet molts canvis a la plantilla respecte de la temporada passada i hauran de buscar maneres de suplir l’ABC de Baldwin, motor ofensiu de l’equip en la 2019/2020, però el nivell de la zona noble del conjunt ha crescut notablement i hi ha diversos jugadors que es troben a la frontera del pròxim nivell. Un d’ells és Andreas Obst, que pot trobar en aquest Bayern l’equip trampolí ideal per fer el salt a curt termini (una/dues temporades) a un equip que opositi a disputar Final Four amb regularitat.\nAndi Obst wechselt für die kommenden beiden Spielzeiten zum @FCBBTogether!#easycreditBBL #Euroleague pic.twitter.com/EwN7mfD3k9\n— Robert Heusel (@RobertHeusel) July 6, 2021\nPer referir-nos a l’escorta alemany, el primer que hem de tenir clar és que és un projecte inacabat. Als 25 anys, després d’una temporada molt fructífera amb Ratiopharm, fa el salt a l’Eurolliga sent un executor de nivell molt sòlid (51% d’encert en T3 a l’Eurocup sobre 4.5 intents per partit) però regalant-nos brots verds en altres àmbits del seu joc. Creixerà en generació secundària -interessant veient el perfil de Corey Walden i la disputa per la posició de base de rotació que hi haurà entre Zan Zisko i Ognjen Jaramaz, sent el primer un dels millors projectes de passador des del bot de l’Eurolliga però mostrant encara limitacions importants en altres àmbits ofensius- i trobarà major protecció defensiva que amb la selecció alemanya o Ratiopharm, però el més important és que parlem d’un canoner amb diversos registres que no tardarà en cridar l’atenció dels grans titans de l’Eurolliga…i qui sap si d’algun altre continent.\nAspirant a ser un dels millors lot complet d’anotació del futur.\nGuerschon Yabusele- Real Madrid (via ASVEL Villeurbanne)\nÉs una elecció particular per al TOP 10 ja que el Madrid té, almenys a nivell de noms, dos dels deu -podríem acotar una mica més i tot- millors aler-pivots de l’Eurolliga, però la realitat és que el fitxatge de Guerschon Yabusele és una decisió estratègica brillant que, a més, pot repercutir molt positivament en el transcurs esportiu del bloc blanc a curt termini. Internacional amb França, ha crescut molt en termes ofensius en la darrera temporada a ASVEL i és una xarxa de seguretat excel·lent per si Anthony Randolph (32) no es recupera bé de la lesió a l’Aquil·les o Trey Thompkins (31) allarga les molèsties al genoll que van derivar en la necessitat d’una artroscòpia abans de finalitzar la temporada 2020/2021.\nFormer Boston Celtics legend Guerschon Yabusele has signed with Real Madrid in Spain for the 2021-22 season.\n— Keith Smith (@KeithSmithNBA) June 22, 2021\nYabusele és un prodigi físic. Rere l’aparença pesada s’hi troba un jugador molt ben dotat per llançar triples i trencar des del bot contra qualsevol perfil de rival entre quatres i cincs i, per damunt de tot, un finalitzador molt resolutiu. És capaç de jugar a un ritme alt i permet molta flexibilitat ofensiva als tècnics. Fins ara se l’ha vist jugant de 4 a Europa, però si Pablo Laso vol dopar el ritme del Madrid no seria gens estrany veure’l amb minuts de 5 com a contrapunt de Walter Tavares i Vincent Poirier, dos perfils molt més tradicionals. Té tot just 25 anys i ha viscut de primera mà els estigmes de l’NBA, de manera que costa no veure’l a llarg termini al bàsquet europeu.\nWade Baldwin IV- Baskonia (via Bayern de Munich)\nBaskonia ha estat un dels principals agitadors del mercat. Simone Fontecchio no forma part d’aquesta llista per la continuïtat de Rokas Giedraitis i per les ganes de veure’l fora del context ALBA -l’experiència amb Itàlia ha estat molt positiva-, però sens dubte que la pedra angular de l’estiu dels bascos és la contractació de WBIV. Va estar a subhasta durant unes setmanes, tenint fins i tot la porta de l’NBA oberta durant alguna fase, però finalment va ser Baskonia qui va aconseguir convèncer-lo per reemplaçar Pierriá Henry.\nMentalment, Baldwin requereix un tractament similar que Henry. Són dos jugadors de camp obert, essencialment penetradors i amb un punt disruptiu/anàrquic que costa d’encabir en sistemes rígids. Necessiten saber-se l’eix de gairebé tot amb la pilota a les mans, i això era més senzill en un Bayern que vivia i moria de les seves possibilitats tot i rendir per damunt de les expectatives que en un Baskonia en el qual, lògicament, l’exigència inicial serà més elevada. La pilota, ara, és a la teulada de Dusko Ivanovic: si aconsegueix impregnar-lo del caràcter que ja coneixem, serà un dels grans emblemes de la temporada al Buesa Arena. Si no funciona, és possible que a mitja temporada els executius hagin de buscar un base més regulador. La sensació és que no hi haurà terme mig.\nOficial: el Baskonia anuncia el fitxatge de Wade Baldwin IV. Una de les estrelles emergents de la passada Eurolliga.\nWade Baldwin-Simone Fontechio...Rokas Giedraitis?🤩 pic.twitter.com/YpOVM1d1to\n— esmaixada.cat (@Esmaixadacat) July 10, 2021\nEl context perimetral que acollirà a Wade Baldwin és molt favorable. Fontecchio i Giedraitis són anotadors lleugers que requereixen de poc bot i viuen bé al perímetre, Vanja Marinkovic és tres quarts del mateix tot i que és més imaginable en minuts sense l’ex del Bayern i, a més, tindrà barra lliure a la rotació donat el nivell dels directors de joc suplents. Si progressa una mica en el tir exterior es facilitarà encara més la vida, però ja és una amenaça letal arribant a l’area restringida en sortida de bloqueig directe i transició. El pròxim pas és trobar-li un bon aliat finalitzador a la zona.\nAchille Polonara- Fenerbahce (via Baskonia)\nFenerbahce va fer ràpidament la feina als despatxos gràcies a Gherardini, un executiu acostumat a treballar fins i tot abans de saber qui serà el seu tècnic -full de ruta clar- i la sensació a hores d’ara és que, més enllà dels dubtes que generi en certs sectors Pierriá Henry, el major risc del projecte és el tècnic: Sasha Djordevic. Haurà de fer funcionar un equip molt millor que el de la temporada passada, però les darreres experiències en clubs no l’avalen. Dit això, la plantilla és molt bonica i el jugador que pot marcar més diferències respecte de la temporada passada no és altre que Achille Polonara, l’aler-pivot procedent de Baskonia.\nPolonara és un jugador que vertebra per si sol qualsevol sistema defensiu i que, a més, resoldrà part dels problemes de domini sota els taulells de l’equip turc, que darrerament ni havia sabut ni havia pogut -limitacions econòmiques puntuals- trobar el complement ideal per a un Jan Vesely que continuarà sent la punta de llança. Polonara arriba de Baskonia i de la finestra amb Itàlia mostrant-se com un consumat gladiador, capaç de dotar del seu caràcter a l’equip i, sobretot, apte per a diversos tipus d’espaiat (43.5% sobre 3.6 triples per partit la temporada passada en Eurolliga). Multiusos defensiu i prou polit en atac, ha de donar consistència al conjunt liderat per Nando De Colo.\nJordan Loyd- Zenit (via Crvena Zvezda)\nMés pólvora per a Xavi Pascual. Si obríem la llista dels deu millors fitxatges de l’Eurolliga analitzant l’impacte de Shabazz Napier, ara és el torn del seu complement perimetral: Jordan Loyd. És un dels millors anotadors de la competició i, si respon bé al canvi de context i obligacions respecte de Crvena Zvezda, suposarà un altre salt de qualitat per als russos. Jordan Loyd és un jugador que requereix molt volum de llançaments, que anota a tres nivells i que la temporada passada va veure’s obligat a enterrar una mica la faceta d’executor sense pilota per la manca de generadors constants i superiors en termes jeràrquics de l’equip que l’acollia. Aquest any no serà així.\nXavi Pascual podrà mantenir moltes de les idees que aplicava amb Austin Hollins per tal de treure el millor de Loyd. El necessitarà com a vers lliure ofensiu quan el base titular descansi, com a referència anotadora amb menys incidència en el bot en inicis de partit i com a desembussador quan les coses no funcionin. Al Play Off de l’Eurolliga de la temporada passada vam poder comprovar que, amb una mica més de talent, els de Xavi Pascual haurien arribat encara més lluny. Loyd és un jugador que s’ha aclimatat bé al bàsquet europeu i que es beneficiarà del que és el Zenit de XP amb gairebé total probabilitat. Més de 17 punts per partit l’avalen. El repte, ara, és augmentar els paràmetres d’efectivitat. Ho farà.\nVictor Wembanyama- ASVEL (via Nanterre)\nÉs un fitxatge que, evidentment, hem d’entendre més pel que pot ser -serà- que pel que és. Ja vam veure com Victor Wembanyama (17 anys) dominava amb una facilitat insultant el Mundial U19 del mes de juliol i lògicament, a partir de llavors, la bola sobre la seva projecció s’ha anat fent més i més grans. Els que seguiu Esmaixada ja n’estàveu avisats. És evident que en principi Wembanyama no hauria de ser l’eix de l’estructura d’ASVEL en la temporada 2020/2021, però al cap i a la fi la seva firma amaga tres raons: la repercussió internacional que tindran les temporades prèvies al Draft de l’unicorn francès, la clàusula de rescissió que deixarà a les arques de l’equip quan faci el salt a l’NBA i, sobretot, la perspectiva de projecte a dues temporades vista que ha dissenyat ASVEL, que treballa amb la tranquil·litat de qui té marge per maniobrar. Wembanyama disposarà d’una temporada d’integració i a la següent, a no ser d’alguna catàstrofe inesperada, ja ho tindrà tot per ser un dels jugadors destacats de l’Eurolliga. Tampoc ningú s’atreveix a afirmar que no sigui capaç d’esbotzar la porta des de ja, però…\nJa coneixem bé qui és Wembanyama. Medeix 2.19 metres, té capacitat per llançar triples des d’una distància irracional, carrega el tir des de més amunt que ningú a Europa i és una muralla defensiva en protecció de cèrcol als nivells que ha estat fins ara. Necessitarà una feina molt metòdica i precisa de desenvolupament físic, però ASVEL té la infraestructura per garantir-li una bona evolució. Atractiu immediat per a la zona mitja/baixa de l’Eurolliga. ASVEL fa el que ha de fer: captar talent autòcton.\nFilip Petrusev- Anadolu Efes (via Mega Basket)\nEl moviment més recent però, no per això, de menys impacte. Anadolu Efes tanca un estiu magnífic: ha lligat la continuïtat de Vasilije Micic contra tot pronòstic, Shane Larkin també formarà part de la plantilla i han substituït Sertac Sanli per una de les grans figures emergents del bàsquet europeu: Filip Petrusev. Té tot just 21 anys i té l’NBA al cap a mig termini, però en termes ofensius és posar encara més carn a la graella a efectes immediats. És més autònom que Sanli, té el mateix rang de tir i com a finalitzador també llueix. I comparteix agent amb Micic.\nHo explica @Carchia\n✏L'Anadolu Efes és a prop de tancar el fitxatge de Filip Petrusev.\n🏀L'interior de Mega Basket va registrar la temporada passada 23.6 punts i 7.6 rebots amb un 42% T3 i un 58% TC.\n❓Cal que la resta d'equips es presentin a disputar l'Eurolliga 21/22? pic.twitter.com/HVYZNVDI6s\n— esmaixada.cat (@Esmaixadacat) August 16, 2021\nAnadolu Efes ha estat associat des de l’inici de l’estiu a jugadors com el mateix Petrusev, Omer Yurtseven (una de les sensacions de la lliga d’estiu de l’NBA), Tariq Black i Jock Landale (que ha firmat pels San Antonio Spurs). La plantilla és, després d’aquesta arribada, encara millor que la que tenien l’any passat. Tenen arguments de sobres per revalidar el títol de l’Eurolliga.\nTamir Blatt- ALBA Berlin (via Hapoel Jerusalem)\nTanquem la llista amb un fitxatge que, de nou, està orientat al mig/llarg termini. Sabem que ALBA és un equip que acaba formant jugadors per fer salts a mercats més grans, i això facilita que alguns dels talents que són rellevants a Europa vulguin anar allà a aprendre d’Aíto i companyia. El cas de Tamir Blatt és un d’aquests: després d’un bon periple a Israel, el base ho té tot per fer una primera presa de contacte amb l’Eurolliga i dirigir un dels models de joc més dinàmics i conceptuals del bàsquet europeu. Entendre els temps del joc d’Aíto García Reneses és garantia d’èxit si ets capaç de plasmar-ho després en entorns més exigents.\nTamir Blatt és un base director de joc que compensa les limitacions físiques que li impedeixen ser un penetrador d’alt nivell amb bon llançament des de la llarga distància en la sortida del 2 contra 2 i, sobretot, amb un nivell de visió de joc molt i molt elevat. La temporada passada va registrar un 38.6% d’encert en triples i 7.7 assistències per 2.4 pèrdues, xifres que demostren la seva qualitat en els àmbits esmentats. Les circumstàncies físiques són irreparables ja que no evolucionarà més en alçada ni marc, de manera que l’equip que vulgui promocionar-lo haurà de buscar fórmules imaginatives per fer-li un entorn a mida. El que és evident és que ALBA, com a plataforma d’exposició per a bases cerebrals, és un bon lloc.\nRelated Topicsfeaturedmillors fitxatges eurolliga\nParlem de la situació d'Olympiacos. El projecte grec fa bona cara.


Estela i la dent d'or\nEn aquesta nova aventura, l'Estela descobrirà com conèixer la dieta d'una geneta tot estudiant les seves deposicions.\nL’Estela sempre mira de fer coses divertides i al Museu de Ciències Naturals de Granollers moltes vegades hi troba misteris per resoldre.\nCarles, què fas avui?, tinc ganes d’aventures - diu l’Estela.\nVols aventures?, doncs vine amb mi que avui remenarem cacones - respon en Carles amb mitja rialla.\nEn Carles i l’Estela es van conèixer a l’expedició per trobar el ratpenat argentat. Es veu que ara ell està encaboriat amb un assumpte força diferent i ben estrany.\nM’estàs prenent el pèl, Carles? Jo no vull remenar caca!! – diu l’Estela.\nTota aquesta terra molla que sembla adob és caca de gat mesquer que filtrarem i assecarem per veure quins secrets amaga - li pica l’ullet en Carles.\nEn tot cas el gat mesquer no és un gat, és d’una altra família de mamífers carnívors anomenada viverridae. També se l’anomena geneta i la seva mida sí que sembla la d’un gat. La geneta acostuma a viure als boscos i menja petits mamífers – explica en Carles.\nI què són els petits mamífers? - pregunta encuriosida l’Estela.\nVine, posa’t aquests guants de làtex, la mascareta i agafa les pinces, que començarem a descobrir l’apassionant món de la dieta de la geneta - diu en Carles.\nFitxa per entendre, de manera molt esquemàtica, com de les deposicons d'una geneta s'en pot conèixer la seva dieta.\nL’Estela i en Carles ja porten una bona estona treballant amb els excrements de geneta. Amb pinces i agulles manegades separen el pèl de les mandíbules, dents i ossos. Estan ben emocionats.\nCarles, tinc una altra mandíbula dreta, són d’aquest tipus, oi? - demana l’Estela.\nMolt bé, aquesta és una mandíbula dreta de ratolí de bosc, ja en tenim 25. Recorda d’apartar els ossos de la resta. Sobretot farem servir les dents per conèixer el que ha menjat la geneta.\nÒndia, Carles, fent aquesta feina em sento com si revivís on ha estat caçant la geneta. Tinc ganes de veure fotografies de com són tots aquests animals que estem trobant - diu l’Estela.\nEn aquest precís moment, entra en Toni al laboratori. En Toni Arrizabalaga és el director del museu i un dels naturalistes més savis de Catalunya: sembla que ho sàpiga tot dels animals i, especialment, dels petits mamífers.\nToni, què son els petits mamífers?- li pregunta l’Estela sense cap vergonya.\nSón un grup d’espècies de mamífers molt diferents, però tots ells de mida petita. A Catalunya n’hi ha 30 espècies, alguns petits com la musaranya, que pesa 2 grams, i altres de grans com la rata, que en pesa 400.\nHas de tenir en compte que hi ha petits mamífers rosegadors, que principalment són herbívors i que poden menjar tubercles, arrels, fruits secs, fulles, etc, i altres petits mamífers insectívors, que mengen insectes, cucs de terra, etc. – aclareix en Toni.\nEll mateix explica al Carles com ha de classificar les dents i l’ajuda amb les coses més complicades. El més difícil són les dents i els queixals solitaris que cal veure a quina part de la mandíbula van. Centenars de petits mamífers van apareixent d’entre aquelles caques.\nToni, d’on surt aquesta caca de geneta? - demana l’Estela.\nDoncs de les latrines – contesta ell.\nLes latrines??? – exclama l’Estela.\nSí, les genetes no tenen lavabos al bosc, però van a fer les seves necessitats sempre al mateix lloc. Saps on?\nVoleu fer com l'Estela i els investigadors? esbrineu quants ratolins s'ha menjat la geneta en cada cas!\nLes genetes marquen el seu territori fent caques a llocs alts, com roques des d’on l’olor es pugui sentir de ben lluny - explica en Toni a l’Estela.\nAh, val, ja ho entenc: com que totes són iguals, les genetes es reconeixen per l’olor - afirma l’Estela.\nDoncs no és ben bé així, Estela -replica en Toni-. La geneta té un pelatge ple de taques, oi? Doncs cada animal té el seu patró de taques: els investigadors les fem servir per identificar-les.\nJa ho entenc. Llavors les taques són com la seva empremta.\nTot seguit entra al laboratori el doctor Ignasi Torre. L’Ignasi és la persona que ha creat i coordina el programa de seguiment de petits mamífers del museu. És un investigador reconegut al món científic perquè busca mètodes d’estudi de les poblacions de petits mamífers.\nJa hi som tots - diu en Toni.\nHola Ignasi, estem inspeccionant una latrina de geneta del Parc Natural del Montnegre i el Corredor – comenta en Carles.\nDoncs, mireu bé: hi poden sortir moltes espècies diferents de petits mamífers, en una latrina de geneta – especifica l’Ignasi.\nPotser fins i tot els surt la dent d’or – diu en Toni rient.\nLa dent d’or? Jo la vull trobar! - diu l’Estela.\nDoncs, som-hi! Ja pots agafar la lupa, que revisarem totes les dents que hem separat - diu en Carles.\nEn Carles i l’Estela es posen a treballar; cada cop ho tenen tot més separat en safates: a un lloc hi tenen els ossos; a un altre, mandíbules; i a un altre, dents que claven en una plastilina i ordenen segons si són ullals, queixals o incisius. Aquesta és una feina minuciosa i feixuga que passa millor escoltant música.\nAl cap d’uns dies, quan la vista ja està cansada de mirar tantes dents, passa una cosa inesperada...\nAquesta dent, aquesta dent...\nQuè passa, Carles... què passa?– demana l’Estela.\nÉs diferent de totes les dents que he vist – diu.\nToni, Toni..., vine hem trobat la dent d’or!!- crida l’Estela, emocionada.\nEn aquests tercer capítol de l'aventura, aprenem quin és el lloc preferit per la geneta per fer les seves caques, ho recordes?\nEn Toni s’ha tret les ulleres i ha acostat la lupa. Es mira bé la dent que han trobat l’Estela i en Carles, mentre ells, ansiosos, sembla que esperin la nota d’un examen.\nQuè és, Toni?, què és? – demana l’Estela, impacient.\nSegur que aquestes caques són del Montnegre i el Corredor? - demana en Toni.\nSí Toni, jo mateix les vaig recollir a Olzinelles - confirma en Carles.\nDoncs...,realment heu trobat la dent d’or – diu en Toni, amb mig somriure.\nPerò què és? – insisteix l’Estela.\nEn Toni ha baixat al pis de baix, a la biblioteca del museu, a veure en Miquel Carandell. En Miquel és doctor en Història de la Ciència i es coneix els llibres de la biblioteca com el palmell de la mà.\nMiquel, em pots buscar un llibre amb bones imatges de petits mamífers de Catalunya? – demana en Toni.\nI tant, aquests tres et poden servir.\nHa arribat el moment de saber a qui pertany la dent de l’animal desconegut. En Toni s’acosta a l’Estela amb una fotografia.\nQuè dius, Toni, però què dius! – crida en Carles.\nEfectivament, potser no és d’or, però heu trobat la dent d’un liró gris -diu en Toni.\nÉs la primera vegada que es troba aquest animal al Montnegre i el Corredor i segurament és una de les cites més al sud que es coneix de la seva distribució a Europa- afirma en Carles.\nNois, no sé de què parleu, però jo vull un liró gris, és guapíssim!!- exclama l’Estela.\nMillor que dediquem esforços a saber on viuen i a conservar els seus hàbitats. A més, els lirons mosseguen fort, t’ho dic per experiència- diu en Toni, mentre ell i el Carles riuen.\nI així va ser com els investigadors, gràcies a les caques de la geneta, van saber que el liró vivia al Montnegre i el Corredor, i van iniciar una expedició per buscar-lo; però aquesta és una altra història...\nCada geneta té un estampat que la diferencia de la resta, de la mateixa manera que nosaltres tenim les empremtes. Caldrà que us fixeu bé per trobar les dues empremtes idèntiques!\n1 Estela i la dent d'or_Dieta de la geneta\n2 Estela i la dent d'or_quants ratolins\n3 Estela i la dent d'or_paisatge\n4 Estela i la dent d'or_empremta geneta\nRecursos per saber més coses sobre la geneta\nLa dieta de la geneta (Genetta genetta) aplicada a la distribució de la fauna de petits mamífers al sector del Montsenyel Montnegreel Corredor.\nDieta de la geneta i distribució de petits mamífers.\nLatrines de gat mesquer (Genetta genetta): eina d’estudi de la fauna del Parc Natural del Montnegre i el Corredor.\nEls lirons grisos (Glis glis) del Montnegre: un valor natural a conservar.\n“S’ha vist que el liró s’ha adaptat però està al límit i s’ha de mimar” (El Punt Avui)\nThree Methods for Assessing Richness and Composition of Small Mammal Communities (Joural of Mammalogy)